# Sistem Rel Ringan (Singapura)

| Sistem Rel Ringan سيستم ريل ريڠن |
| --- |
| Pintu masuk stesen LRT Fernvale |
| Umum |
| Nama asal | * *Light Rail Transit* (Bahasa Inggeris)
* 轻轨列车系统 (Bahasa Cina)
* இலகு கடவு ரயில் (Bahasa Tamil)
 |
| Pemilik | Penguasa Pengangkutan Darat |
| Kawasan perkhidmatan | * Bukit Panjang
* Punggol
* Sengkang
 |
| Lokasi |  Singapura |
| Jenis transit | Transit laluan pandu automatik |
| Jumlah laluan/aliran | 3 |
| Jumlah stesen | 43 (1 tidak beroperasi) |
| Bil. penumpang harian | 180,000 |
| Operasi |
| Mula beroperasi | 06 November 1999 (1999-11-06) |
| Pengendali | * SBS Transit (ComfortDelGro)
* SMRT Light Rail (SMRT Corporation)
 |
| Teknikal |
| Panjang sistem | 28.8 kilometer (17.9 bt) |
| sunting Lihat pendokumenan templat ini |

**Sistem Rel Ringan** atau lebih dikenali dengan singkatannya **LRT**, merupakan satu siri sistem transit laluan pandu automatik di Republik Singapura, yang bertindak sebagai perkhidmatan penghantar ke Sistem Pengangkutan Gerak Cepat (MRT). Laluan LRT pertama telah dibuka pada 1999 dan kini ia telah berkembang kepada tiga aliran; setiap satu daripadanya memberi khidmat di estet–estet perumahan di Bukit Panjang, Sengkang dan Punggol. Setiap laluan ini mempunyai sekurang–kurangnya satu stesen pertukaran dengan MRT.

Rangkaian Sistem Rel Ringan ini mempunyai 42 buah stesen dengan panjang alirannya adalah 28.8 kilometer (17.9 batu). Laluan–laluan kereta api tersebut dibangunkan oleh Penguasa Pengangkutan Darat (LTA), suatu badan berkanun di bawah Pemerintah Singapura. Konsesi pengendalian sistem LRT diberikan kepada syarikat berasaskan keuntungan iaitu SMRT Corporation (melalui SMRT Light Rail) dan SBS Transit, di mana para pengendali ini juga mengelolakan perkhidmatan bas dan teksi; ini menjamin terdapatnya penyepaduan penuh dalam perkhidmatan pengangkutan awam.

Kesemua laluan LRT menggunakan stok kereta api bertayar getah yang tidak mempunyai pemandu dan automatik sepenuhnya, dan ia serupa dari segi saiz dan skop dengan transit rakyat di mana ia boleh didapati di lapangan terbang di seluruh dunia. Secara keseluruhan, sistem LRT di Singapura bergerak di atas jejambat bagi menjimatkan penggunaan ruang tanah dan stesen–stesennya adalah sama ada jenis bertingkat (atas jejambat) atau searas tanah.

## Prasarana

### Rangkaian laluan

| Laluan | Tahun dibuka | Terminal | Stesen | Panjang (km) | Depot | Pengendali |
| --- | --- | --- | --- | --- | --- | --- |
|  | Bukit Panjang | 1999 | Choa Chu Kang | Ten Mile Junction | 14 | 7.8 | Depot Ten Mile Junction | SMRT Light Rail |
|  | Sengkang | 2003 | Sengkang (Gelung Timur) | 6 | 10.7 | Depot Sengkang | SBS Transit |
| 2005 | Sengkang (Gelung Barat) | 9 |
|  | Punggol | 2005 | Punggol (Gelung Timur) | 8 | 10.3 |
| 2014 | Punggol (Gelung Barat) | 7† |
| † *tidak termasuk Teck Lee yang masih belum beroperasi.* |
| **Jumlah keseluruhan:** | **42** | **28.8** |  |

#### Peta berskema laluan

 Peta berskema rangkaian Sistem Rel Ringan (LRT) dan Sistem Pengangkutan Gerak Cepat (MRT) di Singapura.
## Lihat juga

* Senarai stesen LRT di Singapura
* Sistem Pengangkutan Gerak Cepat (Singapura)
* Pengangkutan rel di Singapura

## Rujukan

### Catatan

### Umum

## Pautan luar

### Pautan rasmi

* Lelaman rasmi Penguasa Pengangkutan Darat
* Lelaman rasmi pengendali LRT: SBS Transit SMRT Corporation

### Pautan berkaitan

* Maklumat mengenai MRT dan LRT di UrbanRail.net
* Aplikasi mudah alih LTA di Gedung Google Play dan Apple App